Acmaeopsoides

Acmaeopsoides er en slekt av biller som hører til underfamilien blomsterbukker i den artsrike familien trebukker.

Utseende 
En middelsstor, litt bred, halvblank, brun til brunsvart trebukk, dekkvingene kan være gulbrune. Antennene er tynne og litt mer enn halvparten så lange som kroppen. Pronotum er avrundet sekskantet, smalere foran enn bak. Dekkvingene er jevnbrede, beina middels lange, lårene noe fortykkede.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Arten lever i det nordøstlige Nord-Amerika (i alle fall i Michigan, Wisconsin, Ontario og Quebec).

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 eller Rhagiini
 Slekten Acmaeopsoides Linsley & Chemsak, 1976
 Acmaeopsoides rufula (Haldeman, 1847)

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1847
USAs insekter
Canadas insekter
Dyr formelt beskrevet av Earle Gorton Linsley
Dyr formelt beskrevet av John Andrew Chemsak
Dyr formelt beskrevet av Samuel Stehman Haldeman